Exqrch/javanese-Komodo-pixelgpt huggingface dataset:
Abdul Hadi WM inggih punika minangka putra pambarep saking sekawan sedhèrèkipun ingkang sedayanipun tiyang jaler
Piyambakipun wiwit alit inggih sampun asring remen maos waosan ingkang wosipun awrat saking para pamikir-pamikir kados ta Plato, Sokrates, Imam Ghazali, Rabindranath Tagore, lan Muhammad Iqbal
Wiwit alit, piyambakipun ugi sampun tresna kaliyan manéka warna puisi lan dunya seratan
Asiling seratanipun lajeng dipunsampurnakaken déning karya-karyanipun Amir Hamzah lan Sesarengan kaliyan kanca-kancanipun, Zawawi Imron lan Ahmad Fudholi Zaini, Abdul Hadi ndhirikaken stunggaling pesantren ing kitha miyosipun ing taun 1990 ingkang lajeng dipunparingi nama "Pesantren An-Naba", ingkang ngewrat masjid, asrama, lan sanggar seni wondene ing papan punika para santri dipunwulang sastra, seni rupa (kalébet ing lebetipun kanggé mahat lan damel aptung), désain, kaligrafi, mengukir, keramik,
damel aptung), désain, kaligrafi, mengukir, keramik, musik, seni suara, lan drama
Abdul Hadi WM ngrampungaken pendhidhikan dhasaripun lan sekolah menengah pertamanipun wonten ing kitha miyosipun
Nalika badhé mlebet sekolah menengah atas, Abdul Hadi pindhah saking kitha miyosipun dhateng Surabaya kanggé sinau pados ngèlmu ing kitha mau
Piyambakipun lajeng sinau mendhet pendhidhikan ing Fakultas Sastra, Universitas Gadjah Mada, Yogyakarta ngantos nggayuh sarjana mudha, lajeng piyambakipun pindhah sekolah dhateng studi filsafat barat ing universitas Gadjah Mada nanging boten rampung anggènipun sekolah
Lajeng piyambakipun pindhah wonten ing Fakultas Sastra, Universitas Padjadjaran, Bandung lan mendhet program studi Antropologi
Lajeng ing wekdal satunggal taun wiwit 1973-1974, Hadi dumuning ing Iowa, Amérikah Sarékat kanggé ndhèrèk "International Writing Program" ing University of Iowa, lajeng ing Hamburg, Jerman dangunipun mapinten-pinten taun kanggé nyinaoni kanthi tumemen ing bab sastra lan filsafat
Ing taun 1992, piyambakipun pikantuk kalodhangan kanggé sekolah lan mendhet gelar master lan dhoktor filsafat saking Universiti Sains Malaysia ing Penang, Malaysia, lan ing wekdal sesarengan piyambakipun ugi dados dhosèn ing universitas mau
Sak rampungipun wangsul dhateng Indonésia, Hadi pikantuk tawaran saking kanca lawasipun, Nurcholis Madjid kanggé mucal ing Universitas Paramadina, Jakarta, lan piyambakipun dipunadadosaken Guru Besar Falsafah lan Agama ing taun 2008 ing universitas mau.
Itachi Uchiha Itachi Uchiha (うちはイタチ, Uchiha Itachi) inggih punika salah satunggaling karakter fiksi wonten ing serial anime lan manga Naruto karyanipun Masashi Kishimoto
Piyambakipun minangka kakang kandung saking Sasuke Uchiha lan minangka salah satunggaling mantan pangarsa ANBU Konohagakure saking Klan Uchiha
Piyambakipun tanggung jawab ing atasipun Pembantaian Klan Uchiha ingkang ndamel piyambakipun dados salah satunggaling ninja buronan tingkat S
Piyambakipun ugi minangka salah satunggaling anggota Akatsuki sesarengan kaliyan kancanipun, Kisame Hoshigaki
Itachi ingkang miyos saking Klan Uchiha, ngrembaka dados salah satunggaling bombong kanggé klanipun, amargi kasagedanipun ingkang wiyar sanget
Piyambakipun dipunremeni kaliyan tiyang-tiyang minangka ingkang langkung saé saking generasinipun, lan dipunakèni minangka salah satunggaling tiyang jènius ingkang langkung inggil tinimbang tiyang sasanèsipun
Malah bilih manawi katandhingaken kaliyan standar kemampuan bertarung Klan Uchiha, Itachi langkung tebih ngungkuli saking standar punika.Kasagedan punika boten namung dipunakèni kaliyan kulawarga, kanca, utawi ara-araipun, nanging kaliyan sadaya para masarakat désa
Nalikanipun Itachi taksih umur 4 taun, Itachi mirsani piyambak kathahipun cacah kurban nyawa wonten ing Perang Dunia Shinobi Ka-tiga, kekejeman perang, lan panalangsanipun ing atasing perang punika
Tragedi punika ndamel piyambakipun ngalami trauma mental ingkang ampuh sanget, lan ndamel piyambakipun dados salah satunggaling tiyang ingkang namung mentingaken kepentingan désa lan raos damai tinimbang kepentingan sasanesipun
Nalika umur 7 taun, Itachi lulus saking Akademi namung wonten ing antawisipun 1 taun, kanthi biji ingkang inggil sanget tinimbang sasanesipun
Nalika umur 8 taun, Itachi sampun saged nguwaosi Sharingan, lulus Ujian Chunin nalika umuripun taksih 10 taun, lan lajeng dados pangarsa ANBU wonten umur ingkang taksih enem, inggih punika 13 taun
Ramanipun, Fugaku Uchiha, ingkang minangka Pangarsa / Pemimpin Klan Uchiha nalika samanten, boten dipunremehaken malih, sampun ampuh sanget lan bangga sanget dhateng putra sulungipun punika
Fugaku menggalih bilih ing mangsa ngajeng Klan Uchiha badhé saé wonten ing tangan putranipun, Itachi
Bab punika ndamel Fugaku maringi kawigaten ingkang langkung dhumateng Itachi tinimbang putranipun ingkang pungkasan, Sasuke Uchiha
Sasuke malah asring boten dipun-gantos babar psan kaliyan ramanipun, nanging déné makaten, taksih wonten salah satunggal tiyang ingkang tamtu paring sih-tresna ingkang ageng dhateng Sasuke
tiyang punika inggih Itachi, kakangipun piyambak
Itachi ugi mbujuk ramanipun supados rawuh wonten ing upacara nampi murid énggal Akademi kanggé Sasuke, ingkang malah sampun kesupen
Nalikanipun Klan Uchiha miwiti rencana pengkhianatan dhateng Konoha, Itachi, minangka pangarsa ANBU, ingkang gadhah kebebasan lan keleluasaan kanggé obah, dados mata-mata Klan Uchiha dhateng Konoha
mangertosi bilih kudeta Klan Uchiha punika namung badhé nuwuhaken paprangan
Ingkang punika namung saged mbeta sakathahipun panalangsan, Itachi lajeng mbalik dados mata-mata Konoha dhateng Klan Uchiha, kanthi masrahaken seserepan babagan Klan Uchiha kaliyan Hokage Ka-tiga, lan para petinggi Konoha (Homura, Koharu, dan Danzo)
Nalika sadangunipun punika, Itachi miwiti gadah solah bawa ingkang aneh, wiwit saking boten ngrawuhi rapat ingkang wigati tumrapipun Klan, ngendika ingkang awon babagan Klan kanthi sora lan nentang, ngantos dumugi dipuntudhuh minangka rajapati kanca raketipun piyambak, Shisui
~ Elemen: Katon (Api), dan Suiton (Air) ~ Cita-cita : Tarung kaliyan adhi kandungipun, Sasuke Uchiha ~ Hobi : Mampir wonten ing warung tradhisional Jepang ~ Panganan Favorit : Onigiri, lan Kubis / Kol ~ Panganan ingkang Dibenci : Bistik / Steak (daging) ~ Misi ingkang sampun rampung: 340 misi ~ Tembung Favorit : "Kedamaian" (平和, "heiwa") Cathetan suku
Oklahoma City Thunder Oklahoma City Thunder inggih punika tim bal basket saking kutha Oklahoma City, Oklahoma, Amérikah Sarékat ingkang kagabung wonten ing National Basketball Association
Thunder minangka inkarnasi saking tim Seattle SuperSonics ingkang sapunika boten malih ndhèrèk kompetisi NBA
Tim punika wiwit ndhèrèk NBA rikala mangsa (2008-09) kanthi tetandhingan ingkan kapisanan nglawan Milwaukee Bucks (parté tandhang), ing pundi Thundher kawon kanthi skor 98-87
Éwadéné minangka sawijining tim inkarnasi, Thundher boten migunakaken lambang, warni, lan logo SuperSonics
Sajarah SuperSonics rumiyin (1967-2008) ugi boten badhé dipunandharaken ("dipun-ginakaken sesarengan") antawising Oklahoma City NBA punapa déné tim NBA ingkang nembé wonten ing Seattle
Déné juru main ingkang nalika musm kapungkur migunakaken sragam SuperSonics (kalebet juru main ingkang dipun-draft déning Sonics nalika NBA Draft 2008) badhé main kanggé tim Oklahoma City
Manajemen tim lan pelatih kepala ingkang ngurui lan nangani tim Oklahoma City ugi kapendhet saking Seattle Sonics
NBA sampun maringi deadline saperlu pados identitas énggal kanggé Oklahoma City NBA paling telat September, nanging NBA ngarepaken identitas énggal kanggé tim punika badhé dipunbiwarakaken nalika wulan Agustus
Éwadéné wonten sumber ingkang ngandharaken piyambakipun caket kaliyan ingkang gadhah grup pemilik NBA ingkang ngandharaken dhumateng reporter bilih tim punika badhé dipunsukani nama Oklahoma City Thunder, nanging NBA maringi nama potensial kanggé tim punika: Barons, Bison, Energy, Marshalls, Wind, lan Thunder
Tundhanipun nalika tanggal 3 September 2008, Oklahoma City NBA kanthi resmi dipunbiwarakaken déning ofisial tim kanthi nama Oklahoma City Thunder lan sampun katemtokaken logonipun
Déné jersey lan maskot badhé dipunbiwarakaken ing pungkasaning wulan September
Nalika Oklahoma City taksih drnég ménsiunaken nomer "jersey" satunggal kemawon, Seattle Sonics sampun mensiunaken 6 nomer jersey, kalebet ugi mikropon ingkang dipundekasikaken dhateng penyiar Bob Blackburn ingkang sampun dados penyiar Sonics wiwit taun 1967 dumugi taun 1992.
Los Angeles Lakers Los Angeles Lakers inggih punika tim bal basket Amérikah Sarékat ingkang kagabung wonten ing salebeting National Basketball Association
Tim punika dumunung wonten ing Los Angeles, California
Kala rumiyi tim punika gadhah nama Detroit Gems dumugi dipunéwahi dados Minneapolis Lakers nalika taun 1947
Nama Lakers kapendhet saking kapal pengangkut kargo ingkang ngléwati Great Lakes
Nalika taun 1950, Lakers menangaken gelar juara NBA ingkang angka pisanan
Wonten ing taun 1960, Mineapollis Lakers pindhah dhateng kutha Los Angeles lan gantos naa dados LA Lakers
Wiwit wekdal punika, Lakers dados tim NBA kapisanan wonten ing wewengkon Pasisir Barat
Mangsa paling apik saking Lakers dipungayuh naika taun 1971/1972 nalika tim mau mecahaken rekor NBA kanthi ngrebut 33 kemenangan kanth urut boten pedhot
Mangsa mau dipunpungkasi kanthi rékor menang-kalah (69-13) lan Lakers medal dados juara NBA
Nalika wiwitan mlebet NBA, Lakers gadhah markas ing LA Sports Arena
Lajeng, ingkang gadhah tim, ingkang nama Jack Kent Cooke, mbiyangun sawijining stadion ingkang gadhah kapasitas 17,000 penonton ingkang dipunsukani nama Great Western Forum (The Forum)
Nalika taun 1978, tim lan stadion mau dipuntumbas déning Jerry Buss kanthi regi 67.5 juta dolar AS
Nalika taun 1999, Lakers gadhah markas énggal ingkang dipunsukani nama Staple Center
Wonten ing bimbingan pelatih Phil Jackson, LA Lakers nggayuh 5 gelar juara NBA wonten ing periode 2000-2010
Dumugi taun 2011, kathah pelatih lan juru main Lakers ingkang pikant penghargaan wonte ing NBA, angtawisipun ingih punika Pat Riley, Kareem Abdul-Jabbar, Magic Johnson, Shaquille O'Neal, lan Kobe Bryant
Kajawi nomer sragam ingkang dipunpensiunaken, Lakers ugi nggantungaken satunggaling "banner" kanthi nama 6 tiyang Basketball Hall of Fame, ingkang minangka kunci kesuksesan tim mau nalika taksih main migunakaken nama Minneapolis Lakers:#ALIH
Houston Rockets Houston Rockets inggih punika tim [bal basket Amérika ingkang kagabung wonten ing National Basketball Association
Tim punika dumunung wonten ing kutha Houston, Texas
Nama Rockets dipunpilih wonten ing sawijiningpada kontés pamadosan sesanti kutha San Diego nalika klub mau taksih dumunung wonten ing kutha San Diego
Kutha mau minangka papan produksi roket Atlas ingkang dipun-ginakaken déning NASA
Nalika San Diego dados markas NASA, Rockets tetep njaga nama mau éwadéné sampun pindhah dhateng Houston
Houston Rockets sampun njuarai kompetisi NBA kping 2cacahipun, inggih punika rikala taun 1994 lan 1995, nalika dipunmotori déning Clyde Drexler lan Hakeem Olajuwon
Nalika kapisanan kagabung wonten ing NBA nalika taun 1971/72, Rockets mbekta Elvin Hayes (The Big E) ingkang minangka bintang tim mau
Nanging, satunggal taun candhakipun, Hayes dipuntransfer dhateng klub sanèsipun
Wonten ing taun 1975, Rockets dumugi babak playoff kapisanan ing kompetisi NBA kanthi dipunpimpin déning Calvin Murphy lan forward Rudy Tomjanovich
Setunggal taun candhakipun, Moses Malone, juru main basket kapisanan ingkang mlebet ing kompetisi profésional (American Basketball Association -ABA) sasampuning lulus saking SMA, kagabung kaliyan Houston
Sesarengan kaliyan klub mau, Malone dados pemai paling apik ing NBA lan mbekta Rockets dhateng final wewengkon Timur kanggé kapisanan nalika taun 1977
Nalika taun 1984, Rockets men-draft Hakeem Olajuwon, ingkang mbekta Rockets dumugi ing 1986 Finals nalika karier angka 2ipun, wonten ing final mau Rockets kawon maih déning Boston Celtics
Nalika 7 season candhakipun, Houston Rockets gagal nglewati babak pisaan play-off kanthi cacah kaping 5
Dumugi pungkasanipun taun 1994 Houston Rockets kasil ngrebut gelar juara NBA ingkag kapisanan, nalika Olajuwon mimpin tim punika dumugi babak final
Rockets wangsul malih pikantuk gelar juara taun 1995
Nanging makaten, sasampuning 2 taun kejayaan mau, Rockets boten naté malih dumugi ing final
malahan gagal duugi ing babak play-off sadanguning periode 1999–2003
Rocket nembé dumugi play-off malih sasampuning men-draft juru main Cina Yao Ming lan kedah nengga dumugi 2009kangge saged lolos saking babak kapisanan play-off.
San Antonio Spurs San Antonio Spurs inggih punika tim bal basket wonten ing salebeting National Basketball Association ingkang dumunung wonten ing San Antonio, Texas
Klub punika sampun menangken kejuaraan NBA kaping 4, nalika taun 1999, 2003, 2005 lan 2007
Klub punika wiwitanipn gadhah nama Dallas Chaparrals wonten ing American Basketball Association (ABA) nalika taun 1967
Lajeng dipun-gantos dados Texas Chaparrals wonten ing mangsa tetandhingan 1970-1971
Wonten ing taun 1973 Spurs dipuntumbas déning sakelompok pangusaha saking San Antonio ingkang kasusun langkung saking 36 tiyang, dipunpimpin déning Angelo Drossos lan Red McCombs lan dipunsukani nama San Antonio Spurs
Tim punika wiwit dados salah satunggaling tim kuat wonten ing Wewengkon Barat nalika wonten ing masa George Gervin, pasipun wonten ing taun 1976-1985
Spurs dados tim langganan mlebet playoff lan asring dados juara divisinipun, nanging déréng naté mlebet dhateng Final NBA, sasampuning kawon déning tim kados Washington Bullets, Boston Celtics, Houston Rockets, Los Angeles Lakers
Sasampuning masa Gervin, Spurs mlebet ing masa-masa ingkang sisah lan Spurs naté kaancem pindhah kutha amargi cacahing penonton mandhap drastis dipunétang saking 1985
Spurs wiwit manggihaken malih kejayaan kanthi wontenipun David Robinson ing Spurs
Spurs asring malih nuju playoff lan dados juara divisinya, nanging Spurs dèrèng naté ngraosaken Final NBA
Mlebetipun Tim Duncan dhateng San Antonio Spurs saèstu mbekta berkah
Sesarengan kaliyan David Robinson, kekalihipun mbentuk "menara kembar" ingkang dipunajrihi wonten ing NBA
Duèt punika kasil mbekta Spurs dados juara NBA kanggé kapisanaipun taun 1999
Duèt punika dipuntambah Tony Parker lan Manu Ginobili, Spurs saged mlebet NBA malih nalika taun 2003
Sasampuning final, Robinson pénsiun saking NBA
Éwadéné makaten, Spurs taksih saged dados juara NBA kaping 2, inggih punika wonten ing taun 2005, 2007)
Kanthi asringipun Spurs dados juara NBA, kathah tiyang nganggep bilih punika sampun mbiyag dinasti énggal ing NBA.
Monika saking Hippo Santa Monika (332-387) punika satunggiling pawèstri ingkang salèh sanget lan ibunipun Agustinus, salah satunggiling Bapa Gréja paling misuwur
Monika miyos ing Tagaste, Afrika Lèr, lan palakrami kaliyan Patrisius
Patrisius lan ibunipun, inggih punika marasepuhipun Monika, punika tiyang ingkang kasar lan gampil nepsu
Monika kanthi sabar nyembayangaken garwa lan marasepuhipun supados ngéwahi prilakunipun lan dados tiyang-tiyang Kristen ingkang tangat
Puniku lumampah salebetipun jangka wekdal ingkang cekap lami sadèrèngipun donganipun Monika kasembadan
Nalika garwanipun sampun ngéwahi gesangipun, sapuniki gentosan salah satunggil putranipun, Agustinus, ingkang perlu nglampahi éwah-éwahan
Agustinus leresipun sampun dados Kristen, nanging nglampahi gesang ingkang boten selaras kaliyan iman Kristen, kalebet ugi patutan/putri tanpa palakrami
Sasampunipun puniku, Agustinus nilar tlatah asalipun lan lelana dhumateng Italia
Monika sembayang teras kanggé Agustinus salaminipun 17 taun dumugi pungkasanipun Agustinus purun ngéwahi gesangipun